ইম্ফাল, সেপ্টেম্বর ১৮ : মণিপুরদা হৌখিবা পুং ২৪ দা কোবিদ পোজিটিব ওইবগী চাং চাদা ৫. ৮ ওইরগা কোবিদতগী ফগৎখিবগী চাং চাদা ৯৬. ৬১ ওইখি অদুগা মীওই ১৪০না পোজিটিব ওইখি।  হৌখিবা পুং ২৪ অসিগী মনুংদা কোবিদনা মীওই ৪ লৈখিদবগা লোয়ননা পুং ৪৮গী মনুংদা কোবিদনা লৈখিদবা মশিং ৯ নি।
 সেপ্টেম্বর ১৬কী নুংথিন পূং অনীদগী ১৭ কি নুংথিন পূং অনী ফাওবদা কোবিদ পোজিটিব ওইবা মীওই মঙা লৈখিদবগা লোয়ননা মী ২২০ পোজিটিব ওইখি অমদি ২৪১ ফগৎলগা সেপ্টেম্বর ১৭ কি নুংথিন পূং অনীদগী ১৮ গী নুংথিন পূং অনীদগী ১৮ গী নুংথিন পূং অনী ফাওবদনা মী মরী লৈখিদবগা লোয়ননা ১৪০ পোজিটিব ওইরগা ২২৮ ফগৎখি।
 খ্বাইদগী নৌবা রিপোর্টতা মণিপুরদা অপুনবা কোবিদ কেস ১,১৮,২৬১ য়ৌখিবগা লোয়ননা অপুনবা মশিং অসিগী মনুঙদা ঙসি ফাওবদা মীওই ১,১৪,২৫১ না কোবিদতগী ফখ্রে।  হৌখিবা পুং ২৪গী মনুঙদা মীওই ২২৮ না কোবিদতগী ফদুনা ডিসচার্জ তৌখিবগী লোয়ননা ফগৎলকপগী চাং চাদা ৯৬. ৬১ দা লৈরে।
 ঙরাং সেপ্টেম্বর ১৭ তা মণিপুরদা মীওই ৪,২১১ কোবিদ ভেক্সিন কাপখিবগা লোয়ননা মণিপুরদা ভেক্সিন কাপখিবা অপুনবা মীশিং ১৬,২০,৭৭৪ শুখ্রে।  অপুনবা মশিং অসিগী মনুংদা অহানবা ডোজ কাপখিবা মশিংনা ১২,১৩,২৬৭ অদুগা অনিশুবা ডোজ কাপখ্রবা মশিংনা ৪,০৭,৫০৭ নি।
 মণিপুর লৈঙাক্কী কোবিদ ১৯ কম্মন কন্ট্রোল রুমনা ঙসি থাদোরকপা রিপোর্টকী মতুং ইন্না হৌখিবা পুং ২৪দা পূন্না মীওই ২,৪২৫ কোবিদ টেষ্ট তৌবগী মনুংদা মীওই ১৪০ পোজিটিব ওইবা থেংনবগা লোয়ননা পোজিটিব ওইবগী চাং চাদা ৫. ৮ দা হন্থরে।
 জেনারেল পোপুলেসন্দগী পোজিটিব ওইখিবশিং অদু ইম্ফাল ইষ্ট দিস্ট্রিক্টগী ২০,ইম্ফাল ওয়েষ্টতগী ৬১, থৌবালদগী ৩, বিষ্ণুপুরদগী ১০, ককচিংদগী ২, উখ্রুলদগী ১৩, চুরাচান্দপুরদগী ৭, চান্দেলদগী ৮, সেনাপতিদগী ২, কামজোংদগী ২ অমসুং কাংপোকপীদগী ৭নি।  হৌখিবা পুং ২৪দা মীওই ৪ কোবিদনা লৈখিদবা অদু ইম্ফাল ওয়েষ্টতগী ১, থৌবালদগী ১ অমসুং চুরাচান্দপুরদগী ২নি।  লৈখিদবা মীওই মরিমক মশাগী হান্না অনাবা লৈবশিংনি।  মখোয়গী মরক্তা অমদি কোবিদ ভেক্সিন অনিশুবা ডোজ কাপখ্রে।  মীওই ৪ লৈখিদবা অসি থারগা মণিপুরদা কোবিদনা লৈখিদবা মীশিং ১৮৩০ শুরে। 